Diari Oficial de la Generalitat Valenciana


Sumari del DOGV 3143, del 16-12-1997 (1997/11220)

RESOLUCIÓ de 27 d'octubre de 1997, de la Conselleria d'Ocupació, Indústria i Comerç, per la qual es declara aigua mineral natural la procedent de l'aqüífer captat pel brollador núm. 5.415, situat a la partida el Provisor, parcel·la 231, polígon 1, del terme municipal de Camporrobles de la província de València.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3143

Data del DOGV
:   16-12-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/11210


Data del document
:   27-10-1997

Organisme emissor
:   Conselleria d'Ocupació, Indústria i Comerç

Tipus de document
:   Resolució

4064 RESOLUCIÓ de 27 d'octubre de 1997, de la Conselleria d'Ocupació, Indústria i Comerç, per la qual es declara aigua mineral natural la procedent de l'aqüífer captat pel brollador núm. 5.415, situat a la partida el Provisor, parcel·la 231, polígon 1, del terme municipal de Camporrobles de la província de València. [97/X11914]
  
Vist l'expedient de sol·licitud de declaració d'aigua mineral natural, instat davant el Servei Territorial d'Indústria i Energia de València per la Sra. Mª Luz Latorre García amb DNI 51508315.
  
Vistos la Llei 22/1973, de Mines; el Reial Decret 2.857/1978, pel qual s'aprova el Reglament General per al Règim de la Mineria; i el Reial Decret 1.164/1991, de 22 de juliol, pel qual s'aprova la Reglamentació Tecnicosanitària per a l'Elaboració, la Circulació i el Comerç d'Aigües de Beguda Envasades.
  
Antecedents de fet
  
Primer
  
El Servei Territorial d'Indústria i Energia de València va autoritzar a la Sra. Mª Luz Latorre García l'obra subterrània núm. 5.415 del Registre de Pous i Brolladors de la província de València, situada en el polígon 1, parcel·la 231, partida el Provisor, del terme municipal de Camporrobles de València, i coordenades U.T.M. X= 639.770, Y= 4.393.295, Z= 955 m.s.n.m.
  
Segon
  
Mitjançant un escrit de data 11 de setembre de 1995, l'esmentada titular sol·licita en el Servei Territorial d'Indústria i Energia de València l'oportuna presa de mostres de l'aigua procedent de l'esmentada captació.
  
Tercer
  
La Sra. Mª Luz Latorre García sol·licita, el dia 29 de juliol de 1996, la iniciació de l'expedient de declaració d'aigua mineral natural per a l'aqüífer captat pel brollador indicat.
  
Quart
  
De conformitat amb l'article 39.2 del Reglament General per al Règim de la Mineria, el Servei Territorial d'Indústria i Energia de València va efectuar les publicacions en el BOE i en el BOP de València, i va trametre la mostra d'aigua presa a l'Institut Tecnològic Geominer d'Espanya per a l'anàlisi.
  
Durant el termini d'informació pública no s'han presentat al·legacions a l'expedient de declaració d'aigua mineral natural.
  
L'ITGME emet l'informe favorable, mitjançant un escrit amb data de registre del dia 12 de febrer de 1996.
  
Cinquè
  
Mitjançant resolució del director territorial, de data 16 de desembre de 1996, s'autoritza el canvi de titularitat de l'obra subterrània núm. 5.415 de la província de València a favor de la societat mercantil Aigua Mineral Sierra Fría El Provisor, SL, amb CIF núm. B-96579594, i es continua la tramitació de l'expedient de declaració d'aigua mineral a favor d'aquella societat, d'acord amb la sol·licitud efectuada per aquesta el 16 de desembre de 1996.
  
Sisè
  
El Servei Territorial d'Indústria i Energia de València, amb data 23 d'abril de 1997, tramet l'expedient a la Direcció General d'Indústria i Energia, amb la proposta favorable a la sol·licitud de declaració d'aigua mineral natural.
  
Setè
  
Enviat l'expedient a la Direcció General de Salut Pública de la Conselleria de Sanitat, aquesta amb data 22 de juliol de 1997, emet un informe favorable a l'efecte de la declaració com a aigua mineral natural la de l'aqüífer captat pel sondatge núm. 5.415, situat a la parcel·la 231 del polígon 1, partida el Provisor, del terme municipal de Camporrobles de la província de València.
  
Fonaments de dret
  
Primer
  
La declaració de la condició de mineral d'un aigua es regula en el títol IV de la Llei 22/1973, de 21 de juliol, de Mines, en l'article 24, i en el títol IV del Reglament General per al Règim de la Mineria, Reial Decret 2.857/1978, de 25 d'agost, en l'article 39.
  
Segon
  
La classificació d'un aigua com a mineral natural es regula en el títol preliminar, capítol II, de la Reglamentació Tècnica Sanitària per a l'Elaboració, Circulació i Comerç d'Aigües de Beguda Envasades, en l'article 2.2.1.
  
Tercer
  
En la tramitació de l'expedient s'han complit els preceptes legals que estableixen les esmentades reglamentacions.
  
Aquesta Conselleria d'Ocupació, Indústria i Comerç resol:
  
Declarar aigua mineral natural la procedent de l'aqüífer captat pel sondatge núm. 5.415 del Registre de Pous i Brolladors de la província de València situat a la partida el Provisor, parcel·la 231, polígon 1, coordenades U.T.M., X= 639.770, Y= 4.393.295 i Z= 955 m.s.n.m., del terme municipal de Camporrobles de València, el titular del qual és la societat Agua Mineral Sierra Fría El Provisor, SL, amb CIF núm. B-96579594.
  
Contra aquesta resolució que esgota la via administrativa, es podrà interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Autònoma Valenciana, en el termini de dos mesos, comptats des de l'endemà de la notificació de la resolució, de conformitat amb el que disposa l'article 58.3 de la Llei Reguladora de la Jurisdicció, de 27 de desembre de 1956.